દરમ્યાન રાજયના મુખ્ય સચીવ સુત્રાપાડાના રંગપુર ગામે આવી રહયાના સમાચાર અસરગ્રસ્ત ખેડૂતોને મળતા તેઓ સ્થળ પર પહોંચતા તંત્ર દ્વારા ખેડૂતોને મુખ્ય સચીવ સુધી પહોંચવા દીધા ન હતા. પરંતુ જયારે મુખ્ય સચીવનો કાફલો રોડ પરથી પસાર થઇ રહેલ ત્યારે અસરગ્રસ્ત ખેડૂતોને અરજી બતાવી રજૂઆત માટે કાકલુદી કરતાં જોઇ ડો.જે.અને સીંઘે કાફલો રોકાવી દઇ ખેડૂતોની રજૂઆત સાંભળી રજૂઆતના કાગળો લઇ યોગ્ય કાર્યવાહી કરવાની ખાત્રી આપી હતી. આ સમયે અચાનક મુખ્ય સચિવની કાર રોકાઇ જતાં જિલ્લા કલેકટર, એસ.પી. સહિતના ઉચ્ચ અધિકારીઓમાં દોડધામ મચી જવા પામી હતી.